AGIRREZABALA MANTXOLA (EH Bildu, 2014-05-08):
Eskerrik asko mahaiburu andrea.
Egia esan ibilbide handirik ez dauka Alderdi Popularrak hona ekarri digun zera honek, lege proposamen honek, baino nik bai zertzelada batzuk edo apunte batzuk egin nahi ditudala. Zeren harridura, egia esan behar baldin badugu, harridura sortu zigun hasiera batean Partidu Popularraren lege proposamena ikusi genuenean, harridura ez genuelako ondo ulertzen zertara zetorren.
Izan ere 2013ko azaroaren 21ean hementxe bertan eztabaidatu zen Euskal Autonomia Erkidegoan –Maneiro jaunak erreferentzia egin dio–, gardentasun lege bat onartzeko ekimena, eta hau bertan behera gelditu zen, nahiz eta Euskal Herria Bilduk oso garbi zuen onartu behar zela. PPren orduko jarrera ez zen aldeko bozka ematea gardentasun lege horri, alderantziz baizik, PNVrekin, Partidu Sozialistarekin eta UPyD-rekin batera.
Harridura sortu zigun ere 2013ko abenduan Diputatuen Kongresuan PPk horrelako proposamen bati ezezkoa eman zionean. Han kontra, hemen lege proposamena. Orain buelta dator edo zer da hau?
Beraz, ez dakigu zer puntutaraino benetako borondaterik dagoen gardentasunez hitz egiteko. Gardentasuna hitza hain zuzen, lege proposamenaren hasieran azaltzen den hitza delako. Horrela justifikatzen baitu, esan dudan bezala, PPk ekimen hau.
Porque entendemos la transparencia como un ejercicio de honradez democrática. Lo decía mi compañera Laura Mintegi. Pensamos que la transparencia es algo fundamental desde el punto de vista de la necesidad de hacer política de otra forma. Planteamos cambiar la cultura democrática y hacer política de otra forma.
Desde este punto de vista, lo que ahí plantean ustedes es insuficiente. A pesar de ello nunca nos negaremos a dar pasos en esa dirección. Lo que hoy se plantea es un pequeño paso, muy pequeñito, por lo cual votaremos a favor.
Gu prest gaude pausuak oso txikiak izan arren emateko. Baina zuek prest zaudete kultura demokratikoa aldatzeko eta politika beste era batez egiteko? Izan ere, gure ikuspuntutik hauxe da gakoa, hauxe da muina. Eta gardentasuna, batez ere gauden momentuetan eta gaur egungo koiunturan, erabatekoa izan behar du. Hobe da gardentasunean gehiagotik pasatzea gutxiagotik baino, zeren eta gizarteak –herritarrek– horixe ari dira eskatzen orain.
Egia esan, orain arte eman dituzuen pausuak Alderdi Popularrekoek, ez dituzte zantzu handirik bide honetatik jarraitu nahi duzuenik. Ikusi besterik ez dago Madrilen onartu berri duzuen Gardentasun Legea. Lehenik eta behin ez direlako errespetatzen Euskal Herriko subiranotasuna, nahiaren esparruak murriztuta eta ukatuta daudenak. Guretzat funtsezkoa da hau. Bestetik, herritarrek duten informazio izateko eskubidea ez da guztiz bermatzen. Guk ikusten ditugun axiomak, lehenengo eta behin, informazioa boterea da. Beraz, zenbat eta gehiago partekatu informazioa, are eta demokratikoagoa da gizarte bat. Hori da lehenengo premisa.
"La información no es una materia pasiva. La información es una materia dinámica y la información es creadora de opinión" zioen Laura Mintegik azaroan hemen egindako plenoan. Askotan informazioa ahalbideratu beharrean, oztopoak eta mugak besterik ez dira jartzen eta hau ez da bidea.
Azkenik sinesgarritasuna, gardentasunaren hirugarren elementua gure ikuspuntutik sinesgarritasuna da. Bat nator azaroaren plenoan Maroto jaunak esaten zuenarekin, gardentasuna sinesgarritasunarekin loturik dagoela. Sinesgarritasuna irabazi egin behar da. Gaur egun herritarren sinesgarritasuna politikarekiko eta politikoekiko maila oso baxuan dago. Deskonfiantza oso handia da. Espero dezagun gaurko adostasuna Legebiltzar honetan landuko den Administrazio publikoaren –horrela iragarri du Gobernuak behinik behin– legerako urrats bat izan dadila. Espero dezagun gardentasuna ez dadila izenburu polit batean gelditu.
Bukatze aldera, hasieran esan dudan bezala, EH Bilduk aldeko bozka emango dio. Hau da, aintzat hartzea ahalbideratu egingo dio birtualitate bakarra daukalako hemen proposatzen den lege proposamen honek. Eta da legebiltzarkideen lana erraztu duelako. Askotan, edozein delarik Gobernua, zailtasunak izaten baitira bertako dokumentuak eskuratzeko eta bai birtualitate hori daukala.
Baina gure ikuspuntutik benetako eztabaida, gardentasunaren erronka ez da lege honen bidez ixten.
Besterik ez, eskerrik asko.